Kamu bisa jelasin ke aku soal Situs Tetamian Jagat ring Indonésia dalam bahasa bali?

Situs Tetamian Jagat Organisasi Paajahan, Ilmu Pawikanan, miwah Kabudayaan Paiketan Wangsa-Wangsa (UNESCO) inggih punika genah-genah kabuat antuk budaya utawi tetamian alam sekadi sané kapidartayang ring Konvénsi Tetamian Jagat UNESCO, kaadegang ring warsa 1972. Tetamian budaya puniki luiré monumén (minakadi karya arsitéktur, patung monuméntal, utawi prasasti), sekaa wangunan, miwah situs (rumasuk situs arkeologi). Fitur alami (luiré formasi fisik miwah biologis), formasi géologis miwah fisiograpis (rumasuk habitat spésiés buron miwah entikan sané kaancem punah), miwah situs alam sané kabuat saking cingakan ilmu pawikanan, konservasi utawi alam ngulangunin, kadéfinisiyang dados tetamian alam.

Républik Indonésia ngaratifikasi konvénsi Situs Tetamian Jagat ring tanggal 6 Juni 1989, sapunika situs malelintihan ngajangkepin prasyarat antuk ngaranjing ring lis. , wénten sanga Situs Tetamian Jagat ring Indonésia, lima riantara nyané budaya miwah papat palemahan. Ngaranayang Indonésia madué situs tetamian pinih akéh ring Asia Kelod Kangin. Papat situs kapertama sané ngaranjing ring lis punika Candi Borobudur, Candi Prambanan, Taman Nasional Ujung Kulon, miwah Taman Nasional Komodo, sané katetapang ring warsa 1991. Pawewehan pinih anyar ngarajing lis punika Tetamian Tambang Batubaa Ombilin Sawahlunto ring warsa 2019. Ring warsa 2011, Tetamian Wana Sabeh Tropis Sumatera ngaranjing ring Lis Tetamian Jagat ring Marabaya, krana anceman paborosan, panarungan liar, parambahan pertanian, miwah rencana antuk pawangunan margi ngentasin situs. Tiosan punika, Indonésia madué 19 situs ring lis téntatif.